CELEX: 32007D0457
Language: sk
Date: 2007-06-21 00:00:00
Title: 2007/457/ES: Rozhodnutie Komisie z  21. júna 2007 , ktorým sa menia a dopĺňajú rozhodnutia 2001/689/ES, 2002/739/ES, 2002/740/ES, 2002/741/ES a 2002/747/ES s cieľom predĺžiť platnosť ekologických kritérií na udelenie environmentálnej značky Spoločenstva určitým výrobkom [oznámené pod číslom K(2007) 3128]   (Text s významom pre EHP)

3.7.2007   
            
            
               SK
            
            
               Úradný vestník Európskej únie
            
            
               L 173/29
            
         
      ROZHODNUTIE KOMISIE
   
   z 21. júna 2007,
   ktorým sa menia a dopĺňajú rozhodnutia 2001/689/ES, 2002/739/ES, 2002/740/ES, 2002/741/ES a 2002/747/ES s cieľom predĺžiť platnosť ekologických kritérií na udelenie environmentálnej značky Spoločenstva určitým výrobkom
   [oznámené pod číslom K(2007) 3128]
   (Text s významom pre EHP)
   (2007/457/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), a najmä na jeho článok 6 ods. 1 druhý pododsek,
   po porade s Radou pre udeľovanie environmentálnej značky,
   keďže:
   
               (1)
            
            
               Platnosť ekologických kritérií stanovených v rozhodnutí Komisie 2001/689/ES z 28. augusta 2001, ktorým sa ustanovujú ekologické kritériá na udelenie environmentálnej značky Spoločenstva elektrickým umývačkám riadu pre domácnosť (2), sa skončí 28. augusta 2007.
            
         
               (2)
            
            
               Rozhodnutie Komisie 2002/739/ES z 3. septembra 2002, ktorým sa stanovujú revidované ekologické kritériá pre udelenie environmentálnej značky Spoločenstva náterovým farbám a lakom určeným na použitie v uzavretom priestore a ktorým sa mení a dopĺňa rozhodnutie 1999/10/ES (3), stráca účinnosť 31. augusta 2007.
            
         
               (3)
            
            
               Rozhodnutie Komisie 2002/740/ES z 3. septembra 2002, ktorým sa stanovujú revidované ekologické kritériá na udelenie environmentálnej značky Spoločenstva posteľovým matracom a ktorým sa mení a dopĺňa rozhodnutie 98/634/ES (4), stráca účinnosť 31. augusta 2007.
            
         
               (4)
            
            
               Rozhodnutie Komisie 2002/741/ES zo 4. septembra 2002, ktorým sa ustanovujú revidované ekologické kritériá udeľovania environmentálnej značky Spoločenstva na kopírovací a grafický papier a ktorým sa mení a dopĺňa rozhodnutie 1999/554/ES (5) stráca účinnosť 31. augusta 2007.
            
         
               (5)
            
            
               Platnosť ekologických kritérií stanovených v rozhodnutí Komisie 2002/747/ES z 9. septembra 2002, ktorým sa ustanovujú revidované ekologické kritériá udeľovania environmentálnej značky Spoločenstva na svetelné zdroje a ktorým sa mení a dopĺňa rozhodnutie 1999/568/ES (6), sa skončí 31. augusta 2007.
            
         
               (6)
            
            
               Podľa nariadenia (ES) č. 1980/2000 sa uskutočnil včasný prieskum ekologických kritérií, ako aj s nimi súvisiacich požiadaviek na hodnotenie a overovanie, ktoré boli stanovené týmito rozhodnutiami.
            
         
               (7)
            
            
               Na základe prieskumu týchto kritérií a požiadaviek je primerané predĺžiť obdobie platnosti ekologických kritérií a požiadaviek vo všetkých piatich prípadoch o ďalších 18 mesiacov.
            
         
               (8)
            
            
               Vzhľadom na to, že povinnosť preskúmania podľa nariadenia (ES) č. 1980/2000 sa vzťahuje len na ekologické kritériá a požiadavky na hodnotenie a overovanie, je primerané, aby rozhodnutia 2001/689/ES, 2002/739/ES, 2002/740/ES, 2002/741/ES a 2002/747/ES nestratili účinnosť.
            
         
               (9)
            
            
               Rozhodnutia 2001/689/ES, 2002/739/ES, 2002/740/ES, 2002/741/ES a 2002/747/ES by sa preto mali zodpovedajúcim spôsobom zmeniť a doplniť.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,
            
         PRIJALA TOTO ROZHODNUTIE:
   Článok 1
   Článok 3 rozhodnutia 2001/689/ES sa nahrádza takto:
   
      „Článok 3
      Ekologické kritériá pre skupinu výrobkov ‚elektrické umývačky riadu pre domácnosť‘, ako aj súvisiace požiadavky na hodnotenie a overovanie sú platné do 28. februára 2009.“
   
   Článok 2
   Článok 5 rozhodnutia 2002/739/ES sa nahrádza takto:
   
      „Článok 5
      Ekologické kritériá pre skupinu výrobkov ‚náterové farby a laky určené na použitie v uzavretom priestore‘, ako aj súvisiace požiadavky na hodnotenie a overovanie sú platné do 28. februára 2009.“
   
   Článok 3
   Článok 5 rozhodnutia 2002/740/ES sa nahrádza takto:
   
      „Článok 5
      Ekologické kritériá pre skupinu výrobkov ‚posteľové matrace‘, ako aj súvisiace požiadavky na hodnotenie a overovanie sú platné do 28. februára 2009.“
   
   Článok 4
   Článok 5 rozhodnutia 2002/741/ES sa nahrádza takto:
   
      „Článok 5
      Ekologické kritériá pre skupinu výrobkov ‚kopírovací a grafický papier‘, ako aj súvisiace požiadavky na hodnotenie a overovanie sú platné do 28. februára 2009.“
   
   Článok 5
   Článok 5 rozhodnutia 2002/747/ES sa nahrádza takto:
   
      „Článok 5
      Ekologické kritériá pre skupinu výrobkov ‚svetelné zdroje‘, ako aj súvisiace požiadavky na hodnotenie a overovanie sú platné do 28. februára 2009.“
   
   Článok 6
   Toto rozhodnutie je určené členským štátom.
   
      V Bruseli 21. júna 2007
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 237, 21.9.2000, s. 1.
   
      (2)  Ú. v. ES L 242, 12.9.2001, s. 23. Rozhodnutie zmenené a doplnené rozhodnutím 2005/783/ES (Ú. v. EÚ L 295, 11.11.2005, s. 51).
   
      (3)  Ú. v. ES L 236, 4.9.2002, s. 4.
   
      (4)  Ú. v. ES L 236, 4.9.2002, s. 10.
   
      (5)  Ú. v. ES L 237, 5.9.2002, s. 6.
   
      (6)  Ú. v. ES L 242, 10.9.2002, s. 44. Rozhodnutie zmenené a doplnené rozhodnutím 2005/384/ES (Ú. v. EÚ L 127, 20.5.2005, s. 20).